
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1081 

20 Αυγούστου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση υπερωριών προσωπικού του Ταμείου Λαϊκών 


Αγορών για το Β' εξάμηνο 2002. 1 

Επανακαθορισμός ορίου προϋπολογισμού έργων των 

επιχειρήσεων Α1 και Α2 τάξης ΜΕΕΠ. 2 

Συγκρότηση Τεχνικού Συμβουλίου της Εταιρείας 
Υδρεύσεως και Αποχετεύσεως Πρωτεύουσας (ΕΥ- 

ΔΑΠ). 3 

Συγκρότηση Νομοπαρασκευαστικής Επιτροπής για 
την εκπόνηση Πανελλαδικού σχεδίου χωροταξικής 
κατανομής των Δικαστηρίων παντός βαθμού και δι¬ 
καιοδοσίας. 4 


Συμπλήρωση της 102643/12.6.2002 απόφασης περί 
συγκρότησης Νομοπαρασκευαστικής Επιτροπής 
για την επεξεργασία και κατάρτιση Προεδρικών 
Διαταγμάτων και Υπουργικών αποφάσεων των 
οποίων η έκδοση προβλέπεται από το Ν. 2812/2000 


«Κύρωση του Κώδικα Δικαστικών Υπαλλήλων». 5 

Ορισμός Δικαστικού Καταστήματος του Ειρηνοδικεί¬ 
ου Ελάτειας. 6 

Τρόπος διενέργειας εκλογών για την ανάδειξη των εκ¬ 
προσώπων των υπαλλήλων του Ελεγκτικού Συνε¬ 
δρίου στα Υπηρεσιακά Συμβούλια. 7 

Χαρακτηρισμός ως ιστορικού διατηρητέου μνημείου 
και έργου τέχνης ιδιοκτησίας Αθηνάς Δασού στην 

Αγία Παρασκευή του Ν. Λέσβου. 8 

Χορήγηση άδειας ίδρυσης και λειτουργίας Μουσικής 
Σχολής στη Δημοτική Επιχείρηση Ανάπτυξης και 
προστασίας περιβάλλοντος Καλλικράτειας. 9 


Τροποποίηση της 7012/13/1 -λβ/8.5.1998 απόφασης 
Υπουργού Δημόσιας Τάξης «Πρόσληψη ιδιωτών 
για τις ανάγκες ασφάλειας ή φρούρησης οποιοσ¬ 
δήποτε εγκατάστασης ή χώρων Ν.Π.Δ.Δ., Οργανι¬ 
σμών Κοινής Ωφέλειας και Επιχειρήσεων, καθώς 
και για τη συνοδεία χρηματαποστολών αυτών» (Β' 


479). 10 

Καθιέρωση υπερωριακής εργασίας Β' εξαμήνου 2002 
για τις ανάγκες ποιοτικού και ποσοτικού ελέγχου 
στους υπαλλήλους του Υπουργείου Γεωργίας που 
υπηρετούν στη Νομαρχιακή Αυτοδιοίκηση. 11 


ΑΠΟΦΑΣΕΙ Σ 

Αριθ. 2/42239/0022 (1) 

Έγκριση υπερωριών προσωπικού του Ταμείου Λαϊκών 
Αγορών για το Β' εξάμηνο 2002. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά όργανα». 

2. Το Π.Δ. 397/88 «Οργανισμός Υπουργείου Εμπορίου» 
όπως τροποποιήθηκε και ισχύει. 

3. Το Π.Δ.27/96 «Συγχώνευση των Υπουργείων Τουρι¬ 
σμού Βιομηχανίας - Ενέργειας - Τεχνολογίας και Εμπορί¬ 
ου στο Υπουργείο Ανάπτυξης». 

4. Το Ν. 2470/97 όπως τροποποιήθηκε και ισχύει. 

5. Το Ν. 2592/98 άρθρο 15. 

6. Το 28/4.7.2002 (ΘΕΜΑ 6ο πρακτικό του Δ.Σ. του Τα¬ 
μείου Λαϊκών Αγορών. 

7. Το 10746/9.7.2002 έγγραφο του Ταμείου Λαϊκών Αγο¬ 
ρών. 

8. Τις ανάγκες του Τ.Λ.Α. όπως αυτές αναφέρονται στον 
πίνακα προγραμματισμού και αιτιολόγηση της υπερωρια- 
κής εργασίας που επισυνάπτεται στο έγγραφο του Τ αμεί¬ 
ου Λαϊκών Αγορών. 

9. Την 1100383/1330/Α70006/31.10.2001 Κοινή Απόφα¬ 
ση του Πρωθυπουργού και του Υπουργού Οικονομικών 
περί ανάθεσης αρμοδιοτήτων στους Υφυπουργούς Οικο¬ 
νομικών. 

10. Την 485/31.10.2001 Κοινή Απόφαση του Πρωθυ¬ 
πουργού και του Υπουργού Ανάπτυξης περί ανάθεσης 
αρμοδιοτήτων στους Υφυπουργούς Ανάπτυξης. 

11. Το γεγονός ότι για τη δαπάνη που θαπροκύψειέχει 
προβλεφθεί και εγκριθεί σχετική πίστωση στον προϋπο¬ 
λογισμό του Ταμείου με κωδικό ΚΑΕ 0261, ποσό 
100.000.00 ευρώ. 

12. Την 2/80345/0004/8.11.1999 ΚΥΑ «Μεταβίβαση 
εξουσίας υπογραφής σύμφωνα με το άρθρο 7 παραγρ. 1 
του 1943/91, αποφασίζουμε: 

Εγκρίνουμε για το χρονικό διάστημα από 1.8.2002 έως 
31.12.2002 έντεκα χιλιάδες εκατό (11.100) ώρες συνολι¬ 
κά για υπερωριακή απασχόληση 74 υπαλλήλων του Τα- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


μείου Λαϊκών Αγορών και με απασχόληση 30 ωρών μηνι- 
αίως ανά υπάλληλο. 

Οι ώρες υπερωριακής απασχόλησης των υπαλλήλων 
θα πραγματοποιηθούν πέραν του υποχρεωτικού ωραρί¬ 
ου εργασίας. 

Η απόφαση αυτή ισχύει 1 μήνα πριν τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Αυγούστου 2002 
Οι Γ ενικοί Γ ραμματείς 

Δημοσιονομικής Πολιτικής Εμπορίου 

Υπουργ. Οικονομίας Υπουργείου Ανάπτυξης 
και Οικονομικών 

ΙΩΑΝ. ΚΟΥΣΟΥΛΑΚΟΣ Μ. ΞΕΝΟΓΙΑΝΝΑΚΟΠΟΥΛΟΥ 
-♦- 

Αριθ. Δ17α/02/59/ΦΝ 430 (2) 

Επανακαθορισμός ορίου προϋπολογισμού έργων των 
επιχειρήσεων Α1 και Α2 τάξης ΜΕΕΠ. 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 16 παράγραφοι 40 και 43 
του Ν. 1418/84 «Δημόσια έργα και ρυθμίσεις συναφών θε¬ 
μάτων» (Α' 23) όπως αυτό αντικαταστάθηκε από το άρθρο 
4 του Ν. 2940/2001 «Αναπτυξιακά φορολογικά και θεσμι¬ 
κά κίνητρα για τις επιχειρήσεις του κατασκευαστικού το¬ 
μέα και άλλες διατάξεις» (Α' 180). 

2. Τις διατάξεις του άρθρου 29Α'του Ν. 1558/1984 (Α' 
137),όπως αυτό προστέθηκε με το άρθρο 27 του Ν. 
2081/ 1992 (Α' 154) και αντικαταστάθηκε με την παρά¬ 
γραφο 2α του άρθρου 1 του Ν. 2469/1997(Α'380) και το 
γεγονός ότι από τις διατάξεις της παρούσας απόφασης 
δεν προκαλείται δαπάνη σε βάρος του κρατικού προϋ¬ 
πολογισμού. 

3. Τις διατάξεις της κοινής απόφασης Υ6/31.10.2001 
του Πρωθυπουργού και της Υπουργού ΠΕΧΩΔΕ «Ανάθε¬ 
ση αρμοδιοτήτων Υπουργού Περιβάλλοντος, Χωροτα¬ 
ξίας και Δημοσίων Έργων στους Υφυπουργούς Περιβάλ¬ 
λοντος, Χωροταξίας και Δημοσίων Έργων» (Β' 1484), 
αποφασίζουμε: 

1. Επανακαθορίζουμε τα όρια προϋπολογισμού έργων 
τα οποία επιτρέπεται να αναλάβουν εργοληπτικές επιχει¬ 
ρήσεις εγγεγραμμένες στις τάξεις Α1 και Α2 του Μητρώ¬ 
ου Εργοληπτικών Επιχειρήσεων (Μ.Ε.Ε.Π.), ως εξής: 

α. Το όριο προϋπολογισμού έργου για την Α1 τάξη ορί¬ 
ζεται σε ενενήντα χιλιάδες (90.000) ΕΥΡΩ. 

β. Το όριο προϋπολογισμού έργου για την Α2 τάξη ορί¬ 
ζεται σε τριακόσιες χιλιάδες (300.000) ΕΥΡΩ. 

2. Η απόφαση αυτή εφαρμόζεται στις συμβάσεις έργων 
που θα καταρτισθούν ύστερα από δημοπρασίες (δημοσί¬ 
ευση διακήρυξης ή έκδοση πρόσκλησης σε διαγωνισμό 
μεταξύ περιορισμένου αριθμού εργοληπτικών επιχειρή¬ 
σεων), που θα γίνουν ή κατόπιν προσφορών που θα υπο¬ 
βληθούν σε περιπτώσεις απευθείας ανάθεσης, μετά την * 1 2 3 4 5 6 7 
Οκτωβρίου 2002. 


Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 8 Αυγούστου 2002 

Ο ΥΦΥΠΟΥΡΓΟΣ 

I. ΤΣΑΚΛΙΔΗΣ 
-♦- 

Αριθ. Δ17α/08/58/Φ.2.5 (3) 

Συγκρότηση Τεχνικού Συμβουλίου της Εταιρείας Υδρεύ- 
σεως και Αποχετεύσεως Πρωτεύουσας (ΕΥΔΑΠ). 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παραγράφου 3 του άρθρου 19 του 
Ν. 1418/84 «Δημόσια έργα και ρυθμίσεις συναφών θεμά¬ 
των» (Α'23). 

2. Τις διατάξεις του άρθρου 3 του Π.Δ/τος 167/1987 
«Όργανα που αποφασίζουν ή γνωμοδοτούν και ειδικές 
ρυθμίσεις σε θέματα έργων που εκτελούνται από την 
Εταιρεία Υδρεύσεως και Αποχετεύσεως Πρωτεύουσας 
(ΕΥΔΑΠ)» (Α' 38). 

3. Τις διατάξειςτου άρθρου 4του Ν. 2576/98 (Α'25). 

4. Τις διατάξεις του άρθρου 8 της κοινής Υπουργικής 
απόφασης 80855/5439/6.8.92 «Περιορισμός συλλογικών 
οργάνων του Υπουργείου Περιβάλλοντος, Χωροταξίας 
και Δημοσίων Έργων» (Β' 573). 

5. Τις διατάξεις των άρθρων 19 του Ν. 1599/86 (Α' 75) και 
13τουΝ. 2690/99 (Α'45). 

6. ΤηνΥ6/31.10.2001 απόφαση του Πρωθυπουργού και 
της Υπουργού ΠΕΧΩΔΕ «Ανάθεση αρμοδιοτήτων Υπουρ¬ 
γού Περιβάλλοντος, Χωροταξίας και Δημοσίων Έργων 
στους Υφυπουργούς Περιβάλλοντος, Χωροταξίας και 
Δημοσίων Έργων» (Β' 1484/2001). 

7. Τα έγγραφα 789/9.5.2002 της ΕΥΔΑΠ. 12805/ 
30.7.2002του ΣΑΤΕ καιταΔ17α/105/6/Φ.2.5/8.7.2002 και 
Δ17α/06/52/Φ.2.5/8.7.2002 δικά μας προς το Τεχνικό Επι¬ 
μελητήριο της Ελλάδας (ΤΕΕ) και προς τις εργοληπτικές 
οργανώσεις ΠΕΔΜΗΕΔΕ, ΣΤΕΗΤ, ΠΕΔΜΕΔΕ και ΠΕΣΕ- 
ΔΕ αντίστοιχα, για τον ορισμό εκπροσώπων τους ,στα 
οποία δεν πήραμε απάντηση μέχρι σήμερα, αποφασίζου¬ 
με: 

1 .Συγκροτούμε το Τεχνικό Συμβούλιο της ΕΥΔΑΠ από 
τα εξής μέλη: 

α) Τον Κουλουριώτη Αθανάσιο, Πολιτικό Μηχανικό της 
ΕΥΔΑΠ του κλάδου ΠΕ2 με βαθμό Α', με αναπληρωτή τον 
Σταβόλαιμο Νικόλαο, Πολιτικό Μηχανικό της ΕΥΔΑΠ με 
Ιο βαθμό. 

β) Τον Καρόπουλο Χρήστο, Πολιτικό Μηχανικό της ΕΥ- 
ΔΑΠ με βαθμό Ιο με αναπληρωτή τον Βελλέ Παναγιώτη, 
Πολιτικό Μηχανικό της ΕΥΔΑΠ με βαθμό Ιο. 

γ) Τον Κοτσώνη Αντώνιο, υπάλληλο του κλάδου ΠΕ Πολ. 
Μηχανικών με βαθμό Α' στη Γενική Γραμματεία Δημοσίων 
Έργων, με αναπληρωτή τον Καρνέση Ιωάννη, υπάλληλο 
του κλάδου ΠΕ Πολ. Μηχανικών με βαθμό Α' στην ίδια Γ ε¬ 
νική Γ ραμματεία. 

δ) Τη δικηγόρο της ΕΥΔΑΠ Σφήκα Ελένη, με αναπλη- 
ρώτρια της τη δικηγόρο της ΕΥΔΑΠ Ηλιοπούλου Αικατε¬ 
ρίνη. 

ε) Τον Αγγέλου Χαράλαμπο, εκπρόσωπο των εργολη¬ 
πτικών οργανώσεων με αναπληρωτή του τον Μαυριδάκη 
Λυκούργο, οι οποίοι συμμετέχουν στο Συμβούλιο στις πε¬ 
ριπτώσεις που προβλέπονται στις διατάξεις του άρθρου 
4τουΝ. 2576/98. 

Το Συμβούλιο λειτουργεί νόμιμα με την ανωτέρω συ¬ 
γκρότηση, σύμφωνα με τις διατάξεις των άρθρων 19 του 
Ν. 1599/86 και 13 του Ν. 2690/99 και μέχρι τον ορισμό με 
συμπληρωματική απόφαση του έκτου μέλους, εκπροσώ¬ 
που του ΤΕΕ, για το οποίο δεν υπήρξε υπόδειξη παρότι 
ζητήθηκε από 8.7.2002. 

2. Ορίζουμε Πρόεδρο από τα μέλη του Συμβουλίου τον 
Κουλουριώτη Αθανάσιο με αναπληρωτή του τον Στραβο- 
λαίμο Νικόλαο και Γραμματέα την Καρακωνσταντή Βαρ¬ 
βάρα, υπάλληλο της ΕΥΔΑΠ του κλάδου ΜΕΔ03 με 3ο 
βαθμό, με αναπληρώτρια την Μπαρμπαγιώργη Παρα¬ 
σκευή, υπάλληλο της ΕΥΔΑΠ του κλάδου ΜΕΔ05 με 7ο 
βαθμό. 

3. Η θητεία των μελώντου Τεχνικού Συμβουλίου της ΕΥ- 
ΔΑΠ είναι διετής και αρχίζει από τη δημοσίευση της από¬ 
φασης στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Αυγούστου 2002 

Ο ΥΦΥΠΟΥΡΓΟΣ 

I. ΤΣΑΚΛΙΔΗΣ 
-♦- 

Αριθ. 131017 οικ. (4) 

Συγκρότηση Νομοπαρασκευαστικής Επιτροπής για την 
εκπόνηση Πανελλαδικού σχεδίου χωροταξικής κατα¬ 
νομής των Δικαστηρίων παντός βαθμού και δικαιοδο¬ 
σίας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

α) Τις διατάξεις της 6βτου άρθρου 5 του Ν. 2408/96. 

β) Τις διατάξεις του άρθρου 23 παρ. 1 περ. ι του Ν. 
2145/1993. 

γ) Την ανάγκη συγκρότησης Νομοπαρασκευαστικής 
Επιτροπής για την μελέτη και εισήγηση των αναγκαίων 
νομοθετικών μέτρων για την εκπόνηση Πανελλαδικού 
σχεδίου χωροταξικής κατανομής των Δικαστηρίων πα¬ 
ντός βαθμού και δικαιοδοσίας. 

γ) Το γεγονός ότι από την απόφαση αυτή προκαλείται 
δαπάνη σε βάρος του προϋπολογισμού του ΤΑΧΔΙΚ το 
ύψος της οποίας θα ανέλθει στο ποσό Ευρώ, αποφασί¬ 
ζουμε: 

Συγκροτούμε Νομοπαρασκευαστική Επιτροπή για τη 
μελέτη και εισήγηση των αναγκαίων νομοθετικών μέτρων 
για την εκπόνηση Πανελλαδικού σχεδίου χωροταξικής 
κατανομής των Δικαστηρίων παντός βαθμού και δικαιο¬ 
δοσίας τακτικών ή μεταβατικών με κριτήρια τη διαφύλαξη 
του κύρους της Δικαιοσύνης, τη εύρυθμη λειτουργία της 
και την εξυπηρέτηση των πολιτών. 

Η Νομοπαρασκευαστική Επιτροπή θα αποτελείται από 
τους: 

1) Φιλιππόπουλο Παναγιώτη, Αντιπρόεδρο Αρείου Πά¬ 
γου, ως Πρόεδρο. 


Μέλη: 

1. Βαβούρη Νικόλαο, Πρόεδρο Εφετών Διοικητικών Δι¬ 
καστηρίων. 

2. Φίλιππο Δωρή Καθηγητή, Αστικού Δικαίου στο Τμήμα 
της Νομικής Σχολής του Πανεπιστημίου Αθηνών. 

3. Χαράλαμπο Χρυσανθάκη, Αναπληρωτή Καθηγητή Δι¬ 
οικητικού Δικαίου στο Τμήμα Πολιτικών Επιστημών του 
Πανεπιστημίου Αθηνών. 

4. Κίτσο Ιωάννη, Πρόεδρο Δικηγορικού Συλλόγου Πα¬ 
τριόν, Δικηγόρο, εκπρόσωπο της Συντονιστικής Επιτρο¬ 
πής Δικηγορικών Συλλόγων. 

5. Δημητρόπουλο Παναγιώτη, Δικηγόρο και Ειδικό Συ¬ 
νεργάτη του Γ.Γ. Δημόσιας Διοίκησης, εκπρόσωπο του 
Υπουργείου Εσωτερικών Δημόσιας Διοίκησης και Αποκέ¬ 
ντρωσης. 

6. Παπαϊωάννου Αθανάσιο, Δικηγόρο και Ειδικό Συνερ¬ 
γάτη του Υπουργού Δικαιοσύνης, εκπρόσωπο του Υπουρ¬ 
γείου Δικαιοσύνης. 

Χρέη Γραμματέα της ομάδας εργασίας θα εκτελεί η 
Διαμάντω Ζάβρα, Τμηματάρχης του Υπουργείου Δικαιο¬ 
σύνης με αναπληρώτρια την Βασιλική Νικολοπούλου 
Τμηματάρχη του Υπουργείου Δικαιοσύνης. 

Η ανωτέρω Νομοπαρασκευαστική Επιτροπή οφείλει να 
περατώσει το έργο της σε εύλογο χρόνο. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Αθήνα, 7 Αυγούστου 2002 

Ο ΥΠΟΥΡΓΟΣ 

Φ. ΠΕΤΣΑΛΝΙΚΟΣ 
-♦- 

Αριθ. 120065 οικ. (5) 

Συμπλήρωση της 102643/12.6.2002 απόφασης περί συ¬ 
γκρότησης Νομοπαρασκευαστικής Επιτροπής για την 
επεξεργασία και κατάρτιση Προεδρικών Διαταγμάτων 
και Υπουργικών αποφάσεων των οποίων η έκδοση 
προβλέπεται από το Ν. 2812/2000 «Κύρωση του Κώδι¬ 
κα Δικαστικών Υπαλλήλων». 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

α) Τις διατάξεις της παρ. 6β του άρθρου 5 του Ν. 
2408/1996. 

β) Την 102643/12.6.2002 απόφασή μας περί συγκρότη¬ 
σης Νομοπαρασκευαστικής Επιτροπής για την επεξεργα¬ 
σία και κατάρτιση Π. Δ/των και Υπουργικών αποφάσεων 
των οποίων η έκδοση προβλέπεται από το Ν. 2812/ 2000. 

γ) Την ανάγκη συμπλήρωσης της ως άνω απόφασης με 
εκπροσώπους των Δικαστικών Υπαλλήλων, αποφασίζουμε: 

Συμπληρώνουμε την 102643/12.6.2002 απόφαση και 
ορίζουμε τους: 

1) Κυριακή Δρουλίσκου, Προϊσταμένητου Τμήματος Δι¬ 
οίκησης Προσωπικού Υπουργείου Δικαιοσύνης. 

2) Ελένη Μαγκλάρα. 

3) Ιωάννη Μητροτάσιο. 

4) Λάμπρο Χανδρινό, με αναπληρωτές τους: 

1) Χρήστο Καϊμενάκη 

2) Ιωάννη Δήμου και 

3) Μαρία Βιτζηλαίου, 

δικαστικούς υπαλλήλους ως εκπροσώπους της 

Ο.Δ.Υ.Ε. οι οποίοι θα παρίστανται στην Επιτροπή για να 
εκφέρουν τις απόψεις τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουλίου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. 94434 (6) 

Ορισμός Δικαστικού Καταστήματος του Ειρηνοδικείου 
Ελάτειας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 18παρ. 1 του Κώδικα Ορ¬ 
γανισμού Δικαστηρίων και κατάστασης Δικαστικών λει¬ 
τουργών (Κ.Ν. 1756/1988 Α'35). 

2. Τις διατάξεις του άρθρου 29α του Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως προ- 
σετέθησαν με το άρθρο 27του Ν. 2081/1992 (ΦΕΚ 154 Α') 
και τροποποιήθηκαν με το άρθρο 1 παρ. 2 εδ. α' του Ν. 
2469/1997 (Α'38). 

3. Το έγγραφο του Ειρηνοδικείου Ελάτειας με τον 209/ 
22.5.2002. 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Δημοσίου, 
αποφασίζουμε: 

Ορίζουμε από 1.7.2002, ως δικαστικό κατάστημα του Ει¬ 
ρηνοδικείου Ελάτειας, το κτίριο που βρίσκεται επί της 
πλατείας Αγίου Δημητρίου ιδιοκτησίας του Δήμου Ελά- 
τειας, που παραχωρήθηκε δωρεάν κατά χρήση στο ανω¬ 
τέρω Ειρηνοδικείο, για διάστημα 20 ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Αυγούστου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. 17240 (7) 

Τρόπος διενέργειας εκλογών για την ανάδειξη των εκ- 
προσώπωντων υπαλλήλωντου Ελεγκτικού Συνεδρίου 
στα Υπηρεσιακά Συμβούλια. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τη διάταξη του άρθρου 9 παρ.5 του Ν. 2993/2002 
«Τροποποίηση διατάξεων του Κώδικα Οργανισμού Δικα¬ 
στηρίων ...»(ΦΕΚ58/2002τ.Α'). 

2. Το 33/18.6.2002 έγγραφο του Συλλόγου Υπαλλήλων 
του Ελεγκτικού Συνεδρίου. 

3. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

1. Οι Εκλογές για την ανάδειξη των εκπροσώπων των 
υπαλλήλων του Ελεγκτικού Συνεδρίου στα υπηρεσιακά 
συμβούλια διενεργούνται με ευθύνη της Υπηρεσίας, ενώ¬ 
πιον Πενταμελούς Εφορευτικής Επιτροπής. Η Εφορευτι¬ 


κή Επιτροπή συγκροτείται από το νεότερο σε ηλικία Επί¬ 
τροπο του Κλάδου Επιτρόπων που υπηρετεί στην Κεντρι¬ 
κή Υπηρεσία, τους δύο νεότερους σε ηλικία Προϊσταμέ¬ 
νους Τμήματος που υπηρετούν επίσης στην Κεντρική 
Υπηρεσία και δύο υπαλλήλους οι οποίοι προτείνονται από 
το Σύλλογο των Υπαλλήλων. Καθήκοντα Προέδρου Εφο¬ 
ρευτικής Επιτροπής ασκεί ο Επίτροπος. Με απόφαση της 
Διοίκησης ορίζονται και τα αναπληρωματικά μέλη, σύμ¬ 
φωνα με τα παραπάνω. Η άσκηση καθηκόντων στην Εφο¬ 
ρευτική Επιτροπή είναι υποχρεωτική και η αδικαιολόγητη 
άρνηση της συνιστά πειθαρχικό αδίκημα. 

2. Δικαίωμα εκλογιμότητας έχουν οι Επίτροποι του Κλά¬ 
δου Επιτρόπων και οι μόνιμοι υπάλληλοι του Ελεγκτικού 
Συνεδρίου με Α' και Β' βαθμό και μόνο για ένα υπηρεσια¬ 
κό συμβούλιο. Δικαίωμα εκλογιμότητας δεν έχουν οι Γενι¬ 
κοί Συντονιστές Επιτρόπων και τα μέλη της εφορευτικής 
επιτροπής. Δικαίωμα ψήφου έχουν οι Επίτροποι και όλοι 
οι υπάλληλοι του Ελεγκτικού Συνεδρίου. 

3. Τα ψηφοδέλτια τυπώνονται με ευθύνη της εφορευτι¬ 
κής επιτροπής και είναι διαφορετικού χρώματος με αντί¬ 
στοιχου χρώματος φακέλους για κάθε υπηρεσιακό συμ¬ 
βούλιο. 

4. Η θητεία των αιρετών μελών των Υπηρεσιακών Συμ¬ 
βουλίων είναι διετής και άρχεται από την ημερομηνία της 
επικυρώσεως των αποτελεσμάτων των αρχαιρεσιών και 
της αναδείξεως των επιτυχόντων μετά των αναπληρωτών 
τους. Ελλείποντος, κωλυομένου ή απουσιάζοντος του τα¬ 
κτικού μέλους, στο Υπηρεσιακό Συμβούλιο μετέχει το 
αναπληρωματικό μέλος. Η εκδίκαση των τυχόν υποβλη- 
θεισών ενστάσεων γίνεται αυθημερόν από την εφορευτι¬ 
κή επιτροπή. 

5. Οι εκλογές διεξάγονται με τη χρήση ενιαίου ψηφο¬ 
δελτίου για κάθε υπηρεσιακό συμβούλιο και με καθολική 
και μυστική ψηφοφορία. Κάθε υπάλληλος μπορεί να ψη¬ 
φίσει έναν (1) και μόνο υποψήφιο για κάθε Υπηρεσιακό 
Συμβούλιο. Κατάτηνπρώτη εφαρμογή της απόφασης αυ¬ 
τής, οι εκλογές θα διεξαχθούν εντός μηνός από τη δημο¬ 
σίευσή της και πάντως όχι αργότερα από την εικοστή Σε¬ 
πτεμβρίου 2002. 

6. Κατά τα λοιπά οι εκλογές διεξάγονται σύμφωνα μετις 
διαδικασίες που καθορίζονται στο καταστατικό του Συλ¬ 
λόγου υπαλλήλων του Ελεγκτικού Συνεδρίου, εφόσον 
δεν είναι αντίθετες με τις διατάξεις της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Αυγούστου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. ΥΠΠΟ/ΔΙΛΑΠ/Γ/2418/45487 (8) 

Χαρακτηρισμός ως ιστορικού διατηρητέου μνημείου και 
έργου τέχνης ιδιοκτησίας Αθηνάς Δασού στην Αγία 
Παρασκευή του Ν. Λέσβου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Ν. 1558/85 «Περί Κυβέρνησης και Κυβερνητικών 
Οργάνων», που δημοσιεύθηκε στο ΦΕΚ 137/26.7.85, 

β) του άρθρου 52 του Ν. 5351/32 «Περί Αρχαιοτήτων» 
όπως αντικαταστάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32 παρ. 5 του Ν. 
1337/1983 και ισχύει, 

γ) του Ν. 1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830», 

δ) του Ν. 2039/92 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης» (ΦΕΚ61/Α713.4.92), 

ε) του Π.Δ. 941/77 «περί Οργανισμού του ΥΠΠΕ», 

ζ) του Π.Δ. 161/26.4.84 ( ΦΕΚ 54/Α730.4.84 )»περί ανα¬ 
κατανομής αρμοδιοτήτων των Υπουργείων ΥΠΠΕ- 
ΥΧΟΠ». 

2. Την Υπουργική Απόφαση ΥΠΠΟ/ΓΝΟΣ/57631/ 
21.11.1997 (ΦΕΚ 1080/Β /5.12.97 ) με την οποία τροπο¬ 
ποιείται η παρ. 8 του άρθρου 6 της Υ.Α./ΥΠΠΟ/ ΓΝΟΣ/ 
49095/30.10.91 (ΦΕΚ987/Β728.11.91) «περί μεταβίβασης 
αρμοδιοτήτων Υπουργού και δικαιώματος υπογραφής» 
με εντολή Υπουργού «στον Γ ενικό Γ ραμματέα, τους Γ εν. 
Διευθυντές και τους Προϊσταμένους των Διευθύνσεων, 
Τμημάτων και Γραφείων της Κεντρικής Υπηρεσίας του 
ΥΠΠΟ». 

3. Την εισήγηση της 8ης Εφορείας Νεωτέρων Μνημείων 
και τα λοιπά στοιχεία του φακέλου που έχει συντάξει η 
Υπηρεσία μας. 

4. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων με αριθμό Πρακτικού 
14/9.5.2002, αποφασίζουμε: 

Χαρακτηρίζουμε ως ιστορικό διατηρητέο μνημείο και 
έργο τέχνης το κτήριο ιδιοκτησίας Αθηνάς Δασού στην 
Αγ. Παρασκευή του Ν. Λέσβου, διότι παρουσιάζει ιδιαίτε¬ 
ρο αρχιτεκτονικό και μορφολογικό ενδιαφέρον, και φέρει 
πολύ αξιόλογα επιμέρους διακοσμητικά στοιχεία. Είναι 
χαρακτηριστικό δείγμα δείγμα της τοπικής αρχιτεκτονι¬ 
κής, όπως αυτή διαμορφώθηκε στην Λέσβο στις αρχές 
του 20ου αιώνα. Επίσης αποτελεί ένα αξιόλογο σύμβολο 
μαζί με τα υπόλοιπα αρχοντικά του οικισμού,σημαντικό 
για τη μελέτη της ιστορίας της αρχιτεκτονικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουλίου 2002 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. ΥΠ.ΠΟ/ΚΑΤΕΧΝ/Δ/45539 (9) 

Χορήγηση άδειας ίδρυσης και λειτουργίας Μουσικής 
Σχολής στη Δημοτική Επιχείρηση Ανάπτυξης και προ¬ 
στασίας περιβάλλοντος Καλλικράτειας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργα¬ 
να». 

2. Το Π.Δ/γμα 941/77 «περί Οργανισμού του Υπουργεί¬ 
ου Πολιτισμού και Επιστημών». 

3. Το Β. Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Τον Ν. 299/76 «περί ρυθμίσεως θεμάτων, αφορώντων 


εις τον κανονισμόν λειτουργίας των ιδιωτικών μουσικών 
ιδρυμάτων» ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσσαλονίκης». 

5. Τοάρθρο29τουΝ. 1158/81 «περί οργανώσεως και δι- 
οικήσεως Σχολών Ανωτέρας Καλλιτεχνικής Εκπαίδευ¬ 
σης». 

6. Το άρθρο 41 του Ν. 1597/86 «προστασία και ανάπτυ¬ 
ξη της Κινηματογραφίας και άλλες διατάξεις του Υπουρ¬ 
γείου Πολιτισμού». 

7. Η απόφαση ΥΠ.ΠΟ/ΓΝΌΣ/49095/30.10.91 «Μεταβί¬ 
βαση αρμοδιοτήτων Υπουργού, και δικαιώματος υπογρα¬ 
φής «Με εντολή Υπουργού» στους Γεν. Γραμματείς, 
Γεν.Δ/ντές, Προϊσταμένους Δ/νσεων, Τμημάτων, Γραφεί¬ 
ων, της Κ.Υ. του ΥΠ.ΠΟ». (ΦΕΚ987/Β728.11.91). 

8. Την 1/5177/30.4.1996 απόφαση του περιφερειακού 
Διευθυντή Ν. Χαλκιδικής «Σύσταση αμιγούς Δημοτικής 
Επιχείρησης Περιβάλλοντος και Ανάπτυξης Καλλικράτει- 
ας Ν. Χαλκιδικής (ΦΕΚ379/τ.Β724.5.1996). 

9. Το από 12.7.2002 πρακτικό αυτοψίας της Διεύθυνσης 
τεχνικών έργων της Νομαρχιακής Αυτοδιοίκησης Χαλκι¬ 
δικής 

10. Την από 22.5.2002 αίτηση της Δημοτικής επιχείρη¬ 
σης ανάπτυξης και προστασίας περιβάλλοντος Καλλι- 
κράτειας με τα συνημμένα δικαιολογητικά, αποφασίζου¬ 
με: 

1. Χορηγούμε στη Δημοτική Επιχείρηση Ανάπτυξης και 
Προστασίας Περιβάλλοντος Καλλικράτειας, άδεια ίδρυ¬ 
σης και λειτουργίας Μουσικής Σχολής, που θα στεγαστεί 
στο κτίριο επί της οδού Οσιας Παρασκευής αρ. 42 στη Ν. 
Καλλικράτεια Χαλκιδικής και θα έχει την επωνυμία «Μου¬ 
σική Σχολή Δήμου Καλλικράτειας». 

2. Η Μουσική Σχολή, θα λειτουργήσει τα τμήματα: 1) 
Ωδικής, 2) Αρμονίας, 3) Αντίστιξης, 4) Φυγής, 5) Πληκτών, 
6) Κλασικής κιθάρας, 7) Πνευστών 8) Εγχόρδων και 9) Μο¬ 
νωδίας. 

3. Στην αίθουσα ομαδικής διδασκαλίας, δεν επιτρέπεται 
η φοίτηση περισσοτέρων των 15 σπουδαστών. 

4. Η άδεια ισχύει από το σχολικό έτος 2002 - 2003. 

Από τις διατάξεις αυτής της απόφασης, δεν προκαλεί- 

ται δαπάνη, σε βάρος του Κρατικού προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 30 Ιουλίου 2002 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. 7012/13/1 -νθ' (10) 

Τροποποίηση της 7012/13/1 -λβ/8.5.1998 απόφασης 
Υπουργού Δημόσιας Τάξης «Πρόσληψη ιδιωτών για 
τις ανάγκες ασφάλειας ή φρούρησης οποιοσδήποτε 
εγκατάστασης ή χώρων Ν.Π.Δ.Δ., Οργανισμών Κοινής 
Ωφέλειας και Επιχειρήσεων, καθώς και για τη συνο¬ 
δεία χρηματαποστολών αυτών» (Β' 479). 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 19 του Ν. 1339/1983 (Α'35) 
«Αποκατάσταση του προσωπικού των Σωμάτων Ασφαλεί- 

ας και του Λιμενικού Σώματος που διώχθηκε για πολιτι¬ 
κούς λόγους και ρύθμιση θεμάτων του προσωπικού των 
Σωμάτων αυτών που είναι στην ενέργεια», όπως το άρθρο 
αυτό αντικαταστάθηκε μετηνπαρ. 5του άρθρου 1 του Ν. 
1590/1986 (Α' 49), με την οποία προστέθηκε παρ. 10 στο 
άρθρο 12του Ν. 1481/1984 (Α' 152). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με τις διατάξεις του άρθρου 27 του Ν. 2081/ 
1992 (Α' 154) και αντικαταστάθηκε με τις διατάξεις του 
άρθρου 1 του Ν. 2469/1997(Α'38). 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1. 

1. Η περίπτωση ιγ' του άρθρου 2 της υπ’ αριθ. 
7012/13/1 -λβ' από 8.5.1998 (Β' 479) απόφασης μας, όπως 
το άρθρο αυτό συμπληρώθηκε μετηνπαρ. 1 του άρθρου 
1 της 7012/13/1-μζ από 7.6.1999 (Β' 1168) ομοίας μας, 
αντικαθίσταται, ως εξής: 

«ιγ. Να έχουν τίτλο σπουδών (απολυτήριο), τουλάχι¬ 
στον Λυκείου ή άλλης ισότιμης δημόσιας ή αναγνωρισμέ¬ 
νης σχολής. Από τον αριθμό των προσλαμβανομένων, πο¬ 
σοστό 20% καλύπτεται από υποψηφίους που κατέχουν 
απολυτήριο τίτλο Ενιαίου Πολυκλαδικού Λυκείου, κλάδου 
σπουδών που δεν αντιστοιχεί σε δέσμη, πτυχίο Τεχνικού 
Επαγγελματικού Λυκείου ή πτυχίο Τεχνικής Επαγγελματι¬ 
κής Εκπαίδευσης Β' κύκλου καιτο υπόλοιπο ποσοστό από 
υποψηφίους που κατέχουν οποιονδήποτε άλλο απολυτή¬ 
ριο τίτλο όλων των τύπων Λυκείου. Σε περίπτωση που οι 
θέσεις των προσλαμβανομένων με τίτλο σπουδών της 
μιας κατηγορίας υποψηφίων δεν καλύπτονται, οι κενές 
θέσεις συμπληρώνονται από υποψηφίους της άλλης κα¬ 
τηγορίας. Αν κατά τον υπολογισμό του αριθμού των υπο¬ 
ψηφίων, που αντιστοιχεί στα ανωτέρω ποσοστά, προκύ¬ 
πτει κλασματικό υπόλοιπο ίσο ή ανώτερο του 0,5 της μο¬ 
νάδας, αυτό υπολογίζεται ως ακέραια μονάδα, ενώ το 
μικρότερο αυτού δεν λαμβάνεται υπόψη». 

2. Μετά την περίπτωση (4) του εδαφίου α' της παρα¬ 
γράφου 4 του άρθρου 4 της 7012/13/1-λβ' από 8.5.1998 
(Β' 479) απόφασής μας, όπως το εδάφιο αυτό τροποποι¬ 
ήθηκε αρχικά με το άρθρο 1 της 7012/13/1-νγ' από 

30.9.1999 (Β' 1835) ομοίας μας και στη συνέχεια με την 
παράγραφο 2 του άρθρου 1 της 7012/13/1 -μζ' από 

7.6.1999 (Β' 1168) ομοίας, προστίθεται περίπτωση, ως 
εξής: 

«(5) Μία (1) μονάδα στον υποψήφιο ο οποίος έχει υπη¬ 
ρετήσει ως Εθελοντής Πενταετούς Υποχρέωσης 
(Ε.Π.Υ.)». 

3. Το δεύτερο εδάφιο της παραγράφου 7 του άρθρου 4 
της ως άνω απόφασης μας αντικαθίσταται ως εξής: 

«Ο έλεγχος των προσόντων αυτών γίνεται ρε υποβολή 
των υποψηφίων σε τεστ προσωπικότητας (Μ.Μ.Ρ.Ι.) και 
προφορική εξέταση (ερωτήσεις επιτροπής)». 

4. Η παράγραφος 9 του άρθρου 4 της ιδίας ως άνω από¬ 
φασης αντικαθίσταται ως εξής: 

«9. Οι υποψήφιοι που κρίνονται κατάλληλοι για περαιτέ¬ 
ρω επιλογή, μετά τον έλεγχο των ψυχοπνευματικών προ¬ 
σόντων παραπέμπονται για υγειονομική εξέταση σε Υγει¬ 
ονομικές Επιτροπές, που ορίζονται με απόφαση του 


Υπουργού Δημόσιας Τάξης, για να αποφανθούν περί της 
ικανότητας αυτών, σύμφωνα με όσα ισχύουν και για την 
κατάταξη του αστυνομικού προσωπικού. Όσοι κριθούν με 
γνωμάτευση των ανωτέρω Υγειονομικών Επιτροπών ως 
μη ικανοί, διαγράφονται από τον πίνακα προτεραιότητας 
και αποκλείονται των περαιτέρω διαδικασιών. Όσοι κρί- 
νονται ικανοί από υγειονομικής πλευράς παραπέμπονται 
για έλεγχο των σωματικών προσόντων». 

Άρθρο 2. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουλίου 2002 

Ο ΥΠΟΥΡΓΟΣ 

ΜΙΧΑΛΗΣ ΧΡΥΣΟΧΟΪΔΗΣ 
-♦- 

Αριθ. 6863 (11) 

Καθιέρωση υπερωριακής εργασίας Β' εξαμήνου 2002 για 
τις ανάγκες ποιοτικού και ποσοτικού ελέγχου στους 
υπαλλήλους του Υπουργείου Γεωργίας που υπηρε¬ 
τούν στη Νομαρχιακή Αυτοδιοίκηση. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Έχοντας υπ’ όψη: 

α) Τις διατάξεις του άρθρου 15του Ν. 2592/98το οποίο 
αντικαθιστά το άρθρο 18 του Ν. 2470/97 «Αναμόρφωση 
μισθολογίου προσωπικού της Δημόσιας Διοίκησης και 
άλλες συναφείς διατάξεις». 

β) Τις διατάξεις του άρθρου 35 παρ. 7του Ν. 2738/99 για 
την διαπίστωση της ανάγκης για υπερωριακή εργασία. 

γ) Την ανάγκη καθιέρωσης υπερωριακής εργασίας γε¬ 
ωπόνων, υπαλλήλων των Διευθύνσεων Γεωργίας που 
υπηρετούν σης Νομαρχιακές Αυτοδιοικήσεις, απασχο¬ 
λούμενων με τον ποιοτικό και ποσοτικό έλεγχο κατά το Β' 
εξάμηνο του έτους 2002. 

δ) Το 276510/25.7.2002 έγγραφο του Υπουργείου Γε¬ 
ωργίας με τους αντίστοιχους πίνακες κατανομών, απο¬ 
φασίζουμε: 

Κρίνουμε απαραίτητη την καθιέρωση υπερωριακής ερ¬ 
γασίας για την κάλυψη εξαιρετικών ή απρόβλεπτων ή 
έκτακτων αναγκών για τους υπηρετούντες υπαλλήλους 
του Υπουργείου Γ εωργίας στη Νομαρχιακή Αυτοδιοίκηση 
Ανατ. Αττικής, σύνολο 6, που θα ασχοληθούν με τον ποιο¬ 
τικό και ποσοτικό έλεγχο εισαγομένων εξαγομένων, απο- 
συρόμενων ή διακινουμένων στις χώρες της Ευρωπαϊκής 
Ένωσης γεωργικών προϊόντων νωπών και μεταποιημέ¬ 
νων ή προοριζομένων για μεταποίηση νωπών γεωργικών 
προϊόντων σύνολο ωρών μέχρι 730 συνολικής δαπάνης 
μέχρι 3.346 ΕΥΡΟ, σε βάρος των πιστώσεωντου προϋπο¬ 
λογισμού του Κ.Τ.Γ.Κ. και Δασών Φ. 110 ΚΑΕ2271. 

α. Γιατους υπηρετούντες υπαλλήλους του Υπουργείου 
Γεωργίας στην Νομαρχιακή Αυτοδιοίκηση Ανατ. Αττικής, 
σύνολο 4 που θα ασχοληθούν με τον ποιοτικό και ποσοτι¬ 
κό έλεγχο των σταφυλιών για οινοποίηση και τον έλεγχο 
γενικά της μεταποίησης αυτών σύνολο ωρών υπερωρια- 
κής εργασίας 230 ώρες συνολικής δαπάνης 1.086 ευρώ, 
σύμφωνα με το συνημμένο πίνακα «ΣΤΑΦΥΛΙΑ». 

β. Γιατους υπηρετούντες υπαλλήλους του Υπουργείου 
Γεωργίας στη Νομαρχιακή Αυτοδιοίκηση Ανατολικής Ατ¬ 
τικής, σύνολο 2, που θα ασχοληθούν στον ποιοτικό και πο¬ 
σοτικό έλεγχο των εισαγομένων, εξαγομένων και των εις 
το εσωτερικό της χώρας διακινουμένων νωπών και επε¬ 
ξεργασμένων γεωργικών προϊόντων σύνολο αριθμού 
ωρών υπερωριακής εργασίας μέχρι 480 και δαπάνης μέ¬ 
χρι του ποσού των 2.260 ευρώ, σύμφωνα με τον πίνακα 
«ΝΩΠΑ». 

γ. Με απόφαση των Δ/ντού Γεωργίας σε συνεργασία με 
τους επόπτες ποιοτικού ελέγχου, θα ορισθούν οι υπάλλη¬ 


λοι και η κατανομή των εγκεκριμένων ωρών υπερωριακής 
εργασίας ανά μήνα για τον καθένα για το Β' εξάμηνο του 
2002 . 

Η απόφαση αυτή, η ισχύς της οποίας αρχίζει ένα μήνα 
προ της δημοσιεύσεώς της, να δημοσιευθεί στην Εφημε¬ 
ρίδα της Κυβερνήσεως. 

Παλλήνη, 8 Αυγούστου 2002 

Ο Νομάρχης κ.α.α. 

Ο Βοηθός Νομάρχης 
Γ. ΞΗ ΝΤΑΡΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 010 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΙ.θΓ 

Θ-ΙΤΙΗΙΙ: \Λ/θβίΤ133ΐ6Γ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 


Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310) 423 956 

010 4135 228 
(0610) 638 109-110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυΓΟ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ουτο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γογπ για δημοσιεύματα μετά το 1994 καθορίζεται σε 30 θυΐΌ ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙειτιβΙ 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεωνΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε. Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' και Δ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2002 κατά 6 βυΐΌ ανά έτος παλαιότητας και κατά τεύχος 


205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 

- - 

293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 

- - 

30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 

- - 

ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθί, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα χρόνο, που αρχίζει την 1η Ιανουάριου καιλήγειτην31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































